
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση της εξουσίας να υπογράφουν «Με εντολή Υπουργού» 


στο Γενικό Γραμματέα του Υπουργείου Οικονομικών και στο Γε¬ 
νικό Γραμματέα της Γενικής Γραμματείας Οικονομικής Πολιτι¬ 
κής και Συστημάτων ίδιου Υπουργείου.... 1 

Δημιουργία ειδικού λογαριασμού Δημοσίων Επενδύσεων στην Τρά¬ 
πεζα της Ελλάδος με τίτλο «Μέρισμα του Δημοσίου από τα κέρδη 

της Εταιρείας «ΕΛΛΗΝΙΚΕΣ ΑΛΥΚΕΣ Α.Ε.». 2 

Κήρυξη περιοχής ερευνητέας από το Δημόσιο στο Νομό Καβάλάς. . 3 
Διορισμός μελών Διοικητικού Συμβουλίου της Επιχείρησης Αστι¬ 
κών Συγκοινωνιών (Ε.Α.Σ.).;. 4 

Διορθώσεις Σφαλμάτων 

Διόρθωση σφάλματος στην Καθιέρωση διανεμητικού λογαριασμού 
στον Δικηγορικό Σύλλογο Ρόδου.·. 5 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1005796/78/0006Α (1) 


Μεταβίβαση της εξουσίας να υπογράφουν «Με εντολή Υπουργού» στο 

Γενικό Γραμματέα του Υπουργείου Οικονομικών και στο Γενικό 

Γραμματέα της Γενικής Γραμματείας Οικονομικής Πολιτικής και 

Συστημάτων ίδιου Υπουργείου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) των άρθρων 16, 25, 26, 28 και 29 του Ν. 
1558/1985 «Κυβέρνηση και Κυβερνητικά Όργανα» (Α' 137), β) του 
άρθρου 81 του Ν. 1892/1990 «Για τον εκσυγχρονισμό και την ανά¬ 
πτυξη και άλλες διατάξεις» (Α' 101), γ) του Π. Δ/τος 284/1988 «Ορ¬ 
γανισμός του Υπουργείου Οικονομικών» (Α' 128), όπως ισχύει, δ) του 
Ν. 599/1977 «περί τροποποιήσεως διατάξεων τινών του Κώδικος Δη¬ 
μοσίου Λογιστικού και του Κώδικος Εισπράξεως Δημοσίων Εσόδων» 
(Α' 160), ε) του Π. Δ/τος 17/1991 «Σύσταση Γενικών Δ/νσεων και 
Μονάδας Στρατηγικού Σχεδιασμού και Ανάλυσης Πολιτικής στο 
Υπουργείο Οικονομικών» (Α’ 7) και στ) του Π. Δ/τος 516/1991 «Σύ¬ 
σταση Γενικής Γραμματείας Οικονομικής Πολιτικής και Συστημάτων 
στο Υπουργείο Οικονομικών» (Α' 199). 

2. Την κοινή απόφαση των Υπουργών Προεδρίας της Κυβέρνησης 
και Οικονομικών αριθ. 1086421/2042/0006/30.11,1990 «Εξαί¬ 
ρεση διοικητικών πράξεων ή εγγράφων του Υπουργείου Οικονομικών 
από τον περιορισμό των υπογραφών της παραγράφου 1 του άρθρου 81 
του Ν. 1892/1990» (Β' 756). 

3. Την αριθ. 103/28.8.1991 πράξη του Υπουργικού Συμβουλίου 
(Α' 140). 

4. Την απόφασή μας αριθ. 1092170/1378/0006/15.10.1991 
«Μεταβίβαση στο Γενικό Γραμματέα, στους Ειδικούς Γραμματείς, 
στους Γενικούς Διευθυντές και στους Προϊσταμένους Διευθύνσεων, Τμη¬ 


μάτων και Αυτοτελών Γραφείων της Κεντρικής Υπηρεσίας και των Ει¬ 
δικών Αποκεντρωμένων Υπηρεσιών του Υπουργείου Οικονομικών» (Β’ 
846 και 952), αποφασίζουμε: 

1. Αντικαθιστούμε το άρθρο 1 της ανωτέρω απόφασής μας αριθ. 
1092170/1378/0006/15.10.1991 (Β' 846 και 952) και μεταβι¬ 
βάζουμε στον Γ ενικό Γ ραμματέα του Υπουργείου Οικονομικών και στον 
Γενικό Γραμματέα της Γενικής Γραμματείας Οικονομικής Πολιτικής 
και Συστημάτων ίδιου Υπουργείου την εξουσία να υπογράφουν «Με 
εντολή Υπουργού» αποφάσεις, εντάλματα, έγγραφα, έντολές ή άλλες 
πράξεις, ως ακολούθως: 

'Αρθρο 1. 

Α) ΓΕΝΙΚΟΣ ΓΡΑΜΜΑΤΕΑΣ ΥΠΟΥΡΓΕΙΟΥ ΟΙΚΟΝΟΜΙΚΩΝ 
α) Ερωτήματα και αποφάσεις για την επιλογή, τοποθέτηση, μετακί¬ 
νηση, απόσπαση, μετάθεση και μετάταξη των προϊσταμένων τμημάτων 
και αυτοτελών γραφείων, καθώς και όλων των υπαλλήλων: 

β) Ερωτήματα προς το Υπηρεσιακό Συμβούλιο για την κατάρτιση 
των Πινάκων Προακτέων και κύρωση των πινάκων αυτών. 

γ) Ερωτήματα και αποφάσεις για τη χορήγηση αδειών χωρίς αποδο¬ 
χές, καθώς και τη χορήγηση κανονικών και λοιπών αδειών, πλην αναρ- 
ρωτικών, στους Γενικούς Δ/ντές και τους Προϊσταμένους Δ/νσεων και 
Αυτοτελών Γραφείων που δεν υπάγονται σε καμία Γενική Δ/νση. 

δ) Ερωτήματα και αποφάσεις χορηγησης αδειών χωρίς αποδοχές 
του Ν. 1483/1984. 

ε) Αποφάσεις για τη μετακίνηση εκτός έδρας, καθώς και αποφάσεις 
μετακίνησης εκτός έδρας καθ’ υπέρβαση των ορίων, για εκτέλεση Υπη¬ 
ρεσίας στο εσωτερικό των Γραφείων Δ/ντών και των Προϊσταμένων Δ/ 
νσεων και Αυτοτελών Γραφείων που δεν υπάγονται σε καμία Γενική Δ/ 
νση. 

στ) Αποφάσεις μετάβασης υπαλλήλων στο εξωτερικό για υπηρεσία, 
καθώς και ερωτήματα και αποφάσεις για χορήγηση άδειας για εκπαί¬ 
δευση ή μετεκπαίδευση στο εξωτερικό. 

ζ) Έγκριση εκπαιδευτικού προγραμματισμού υπαλλήλων και υλο¬ 
ποίηση αυτού. 

η) Έγκριση συμμετοχής υπαλλήλων σε εκπαιδευτικά προγράμματα 
που οργανώνονται από άλλους φορείς. 

θ) Κύρωση Πινάκων Επιτυχίας που καταρτίστηκαν με τη διαδικασία 
της επιλογής και εκδίκαση ενστάσεων κατά των πινόικων αυτών, 
ι) Κατανομή θεσεων προσωπικού κατά μονάδα, 
ια) Χειρισμός θεμάτων Ν. 1264/1982, όπως τροποποιήθηκε και 
συμπληρώθηκε με το Ν. 1915/1990. 

ιβ) Αποφάσεις έναρξης - (αναστολής λειτουργίας Υπηρεσιών, 
ιγ) Έγκριση κάθε φύσης δαπανών παροχής πιστώσεων, εντολών, 
προμηθειών ή εκτέλεσης έργων, καθώς και αναλήψεις δαπανών από 
του ποσού των 30.000.001 και μέχρι το ποσό των 120.000.000 
δραχμών. 

ιδ) Υπογραφή συμβάσεων από του ποσού των 30.000.001 και μέχρι 
το ποσό των 120.000.000 δραχμών. 

ιε) Αποδοχή ατομικών γνωμοδοτήσεων και γνωμοδοτήσεων Τμήμα¬ 
τος Ν.Σ.Κ. 

ιστ) Έγκριση πρακτικών του Νομικού Συμβουλίου του Κράτους που 

αναφέρονται στο άρθρο 15 του Π.Δ. 671/1982, ανεξαρτήτως ποσού. 

ιζ) Αποδοχή ή απόρριψη προσφυγών κατά αποφάσεων των Νομαρ¬ 
χών, σύμφωνα με το άρθρο 8 του Ν. 3200/1955. 

ιη) Συναρμοδιότητα Υπηρεσιών που υπάγονται σε διαφορετικές Γενι¬ 
κές Διευθύνσεις. 

ιθ) Έγγραφα που απευθύνονται σε συναρμόδια Υπουργεία, στη 
ΜΑΕΚ ΕΟΚ ή άλλους Εθνικούς εκπροσωπευτικούς μας φορείς, σε διε¬ 
θνείς οργανισμούς ή ξένες ομόλογες Διοικήσεις, εφόσον διατυπώνονται 
θέσεις ή εκτιμήσεις ή δίδονται οδηγίες ή απαντήσεις επί θεμάτων γενι¬ 
κότερου ενδιαφέροντος στα πλαίσια της Κυβερνητικής πολιτικής, και 
εφόσον, λόγω εξαιρετικής, ειδικής διαδικασίας, εθιμοτυπίας ή πρωτο¬ 
κόλλου, πρέπει να υπογραφούν από το Γενικό Γραμματέα. 

κ) Καθορισμός των προγραμμάτων και του τρόπου λειτουργίας των 
Λαχείων. 

κα) Διορισμός πρακτόρων Κρατικών Λαχείων, 
κβ) Έγκριση εκποίησης ανταλλαξίμων κτημάτων αξίας από του πο¬ 
σού των 30.001 και μέχρι το ποσό των 100.000 μεταλλικών δραχ¬ 
μών. 

κγ) Ανάληψη δαπάνης και έκδοση χρηματικών ενταλμάτων πληρω¬ 
μής μέχρι'του ποσού των εκατό εκατομμυρίων (100.000.000) δραχ¬ 
μών, σ’ αυτούς που αναγνωρίστηκαν κατά νόμιμο τρόπο δικαιούχοι εξ 
απαλλοτριώσεων, εφόσον υπάρχει αναγραμμένη στον Προϋπολογισμό 
πίστωση και η πληρωμή βασίζεται σε τελεσίδικη δικαστική απόφαση ή 
σε συμβιβασμό, ο οποίος έγινε σύμφωνα με τις διατάξεις του άρθρου 
37α του Α.Ν. 1731/1939 και του άρθρου 29 του Ν.Δ. 797/1971. 

κδ) Ανάληψη δαπάνης και παρακατάθεση αποζημίωσης μέχρι του 
ποσού των εκατό εκατομμυρίων (100.000.000) δραχμών στο Ταμείο 
Παρακαταθηκών και Δανείων για τη συντέλεση των απαλλοτριώ¬ 
σεων. 

κε) Ανάληψη δαπάνης και εντολή μεταβίβασης στις Νομαρχίες πί¬ 
στωσης μέχρι του ποσού των εκατό εκατομμυρίων (100.000.000) 
δραχμών, για αποζημίωση απαλλοτριωθέντων ακινήτων. 

κστ) Όλα τα θέματα που ανήκουν κατά τις κείμενες διατάξεις στη 
Δ. 11 Δ/νση Εθνικών Κληροδοτημάτων, εκτός από την υπογραφή Νό¬ 
μων, Προεδρικών Διαταγμάτων και αποφάσεων για τις οποίες απαιτεί¬ 
ται νομοθετική κύρωση και την συνυπογραφή με συναρμοδίους Υπουρ¬ 
γούς ή Υφυπουργούς κοινών πράξεων ή αποφάσεων. 

κζ) Εντολές λήψης μέτρων που αφορούν τη δίωξη λαθρεμπορίου κα¬ 
πνού, καπνοβιομηχανικών προϊόντων, σιγαροχάρτου και ναρκωτι¬ 
κών. 

κη) Έγκριση αποφάσεων της Επιτροπής του άρθρου 17 του Ν. 
5940/1933 για ποσό βασικού χρέους 20.000.001 μέχρι 
100.000.000 δραχμών. 

κθ) Εγκρίσεις αποφάσεων της Επιτροπής του Ν. 5940/1933 για τη 
διαγραφή, σύμφωνα με το άρθρο 82 του ΚΕΔΕ, βασικού χρέους από 
του ποσού των 5.000.001 μέχρι 30.000.000 δραχμών. 

λ) Έγκριση συμμετοχής εκπροσώπου του Δημοσίου σε ψηφοφορία 
για κατάρτιση δικαστικού συμβιβασμού. 

λα) Έγκριση υπερθεματισμού για λογαριασμό του Δημοσίου σε πλει- 
στηριασμούς ακινήτων των οφειλετών του για ποσά από 20.000.001 
μέχρι 100.000.000 δραχμών. 

λβ) Έγκριση επιστροφής «χρεωστήτως καταβληθέντων φόρων από 
το ποσό των 100.000.001 μέχρι 300.000.000 δραχμών. 

λγ) Αποφάσεις χορήγησης πληρεξουσιότητας για υπογραφή συμβά¬ 
σεων με τις οποίες παραχωρούνται στο δημόσιο κληρονομιαία ακίνητα, 
σύμφωνα με τις διατάξεις του άρθρου 5 του Ν. 2097/1952. 

λδ) Αποφάσεις για έγκριση ή μη της κατακύρωσης στο Δημόσιο εκ- 
πλειστηριασθέντων ακινήτων, σύμφωνα με το άρθρο 44 του ΚΕΔΕ για 
ποσά 20.000.001 μέχρι 100.000.000 δραχμών. 

λε) Άρση απαγόρευσης εξόδου από τη χώρα για λόγους υγείας από 
το ποσό των 20.000.001 μέχρι 100.000.000 δραχμών. 

λστ) Άρση κατασχέσεων από περιουσιακά στοιχεία των οφειλετών 
του Δημοσίου για χρέη από 20.000.001 μέχρι 100.000.000 δραχ¬ 
μών. 

Από τα ανωτέρω θέματα τα θέματα προσωπικού, εκπαίδευσης, ορ¬ 
γάνωσης και οικονομικού είναι της αρμοδιότητας των Διευθύνσεων Δ1, 
Δ2, Δ4, Δ5, Δ6 και Δ40. 

Β) ΓΕΝΙΚΟΣ ΓΡΑΜΜΑΤΕΑΣ ΓΕΝΙΚΗΣ ΓΡΑΜΜΑΤΕΙΑΣ 
ΟΙΚΟΝΟΜΙΚΗΣ ΠΟΛΙΤΙΚΗΣ ΚΑΙ ΣΥΣΤΗΜΑΤΩΝ 

α) Ερωτήματα και αποφάσεις για την επιλογή, τοποθέτηση, μετακί¬ 
νηση, απόσπαση, μετάθεση και μετάταξη των προϊσταμένων τμημάτων 


και αυτοτελών γραφείων, καθώς και όλων των υπαλλήλων. 

β) Ερωτήματα προς το Υπηρεσιακό Συμβούλιο για την κατάρτιση 
των Πινάκων Προακτέων και κύρωση των πινάκων αυτών. 

γ) Ερωτήματα και αποφάσεις για τη χορήγησης αδειών χωρίς απο¬ 
δοχές, καθώς και τη χορήγηση κανονικών και λοιπών αδειών, πλην 
αναρρωτικών, στους Ειδικούς Γραμματείς και Γενικούς Δ/ντές. 

δ) Ερωτήματα και αποφάσεις χορήγησης αδειών χωρίς αποδοχές 
του Ν. 1483/1984. 

ε) Αποφάσεις για τη μετακίνηση εκτός έδρας, καθώς και αποφάσεις 
μετακίνησης εκτός έδρας καθ’ υπέρβαση των ορίων, για εκτέλεση Υπη¬ 
ρεσίας στο εσωτερικό των Ειδικών Γ ραμματέων και Γ ενικών Δ/ντών. 

στ) Αποφάσεις μετάβασης υπαλλήλων στο εξωτερικό για υπηρεσία, 
καθώς και ερωτήματα και αποφάσεις για χορήγηση άδειας για εκπαί¬ 
δευση ή μετεκπαίδευση στο εξωτερικό. 

ζ) Έγκριση εκπαιδευτικού προγραμματισμού υπαλλήλων και υλο¬ 
ποίηση αυτού. 

η) Έγκριση συμμετοχής υπαλλήλων σε εκπαιδευτικά προγράμματα 
που οργανώνονται από άλλους φορείς. 

θ) Κύρωση πινάκων Επιτυχίας που καταρτίστηκαν με τη διαδικασία 
της επιλογής και εκδίκαση ενστάσεων κατά των πινάκων αυτών, 
ι) Κατανομή θέσεων προσωπικού κατά μονάδα, 
ια) Χειρισμός θεμάτων Ν. 1264/1982, όπως τροποποιήθηκε και 
συμπληρώθηκε με το Ν. 1915/1990. 

ιβ) Αποφάσεις έναρξης - αναστολής λειτουργίας Υπηρεσιών, 
ιγ) Έγκριση κάθε φύσης δαπανών παροχής πιστώσεων, εντολών, 
προμηθειών ή εκτέλεσης έργων, καθώς και αναλήψεις δαπανών από 
του ποσού των 30.000.001 και μέχρι το ποσό των 120.000.000 
δραχμών. 

ιδ) Υπογραφή συμβάσεων από του ποσού των 30.000.001 και μέχρι 
το ποσό των 120.000.000 δραχμών. 

ιε) Αποδοχή ατομικών γνωμοδοτήσεων και γνωμοδοτήσεων Τμήμα¬ 
τος Ν.Σ.Κ. 

ιστ) Αποδοχή ή απόρριψη προσφυγών κατά αποφάσεων των Νομαρ¬ 
χών, σύμφωνα με το άρθρο 8 του Ν. 3200/1955. 

ιζ) Συναρμοδιότητα Υπηρεσιών που υπάγονται σε διαφορετικές Γενι¬ 
κές Διευθύνσεις. 

ιη) Έγγραφα που απευθύνονται σε συναρμόδια Υπουργεία, στη 
ΜΑΕΚ ΕΟΚ ή άλλους Εθνικούς εκπροσωπευτικούς μας φορείς, σε διε¬ 
θνείς οργανισμούς ή ξένες ομόλογες Διοικήσεις, εφόσον διατυπώνονται 
θέσεις ή εκτιμήσεις ή δίδονται οδηγίες ή απαντήσεις επί θεμάτων γενι¬ 
κότερου ενδιαφέροντος, στα πλαίσια της Κυβερνητικής πολιτικής, και 
εφόσον, λόγω εξαιρετικής, ειδικής διαδικασίας, εθιμοτυπίας ή πρωτο¬ 
κόλλου, πρέπει να υπογραφούν από το Γενικό Γραμματέα. 

ιθ) Μεταφορά πιστώσεων από το Κεντρικό Κατάστημα της Τράπεζας 
της Ελλάδος στα υποκαταστήματα της σε Νομαρχίες που εκτελούνται 
Τελωνειακά έργα μέσω του προγράμματος Δημοσίων Επενδύσεων από 
του ποσού των 30.000.001 μέχρι του ποσού των 120.000.000 δραχ¬ 
μών. 

κ) Έκδοση αποφάσεων για την πρόληψη και καταστολή του λαθρε¬ 
μπορίου με τις οποίες καθορίζονται διατυπώσεις εισαγωγής, κατοχής 
και διάθεσης ωρισμένων εμπορευμάτων για τα οποία παρατηρείται η 
δραστηριότης του λαθρεμπορίου (παρ. 3 του άρθρου 88 του Ν. 1165/ 
1918). 

κα) Έκδοση ειδικών διαταγών σε Τελωνειακούς υπαλλήλους για τη 
διενέργεια ελέγχου των βιβλίων και λοιπών στοιχείων οποιασδήποτε 
επιχείρηση ή ιδιώτη και κάθε εξέταση ή έρευνα για τη διαπίστωση πά- 
σης τελωνειακής ή δασμολογικής παραβάσεως, ως και δια την επαλή¬ 
θευση της τηρήσεως των διατυπώσεων του άρθρου 88 του Ν. 1165/ 

1918. 

κβ) Υπογραφή γενικών πινάκων των σωμάτων του Απολογισμού και 
του Ισολογισμού του κράτους. 

κγ) Έγκριση χορήγησης συναλλάγματος από 200.001 μέχρι 
500.000 8 ΗΠΑ, πλην των δαπανών μισθοδοσίας του προσωπι¬ 
κού. 

κδ) Εντολές για πληρωμή καταπτώσεων εγγυήσεων από το ποσό 
των 100.000.001 και μέχρι του ποσού 200.000.000 δραχμών. 

Από τα ανωτέρω θέματα τα θέματα προσωπικού, εκπαίδευσης, ορ¬ 
γάνωσης και οικονομικού είναι της αρμοδιότητας των Διευθύνσεων Δ3 
και Δ34. 

Γ) ΕΞΑΙΡΕΣΕΙΣ 

Από τις εξουσιοδοτήσεις των προηγουμένων παραγράφων εξαιρού- 

νται οι αποφάσεις, εντάλματα, έγγραφα και εντολές ή άλλες πράξεις για 
τις οποίες έχει μεταβιβασθεί η εξουσία να υπογράφονται «Με εντολή 
Υπουργού» από τους Ειδικούς Γραμματείς, τους Γενικούς Διευθυντές 
και τους Προϊσταμένους Διευθύνσεων, Τμημάτων, Αυτοτελών και μη 
Αυτοτελών Γραφείων της Κεντρικής Υπηρεσίας και των Ειδικών Απο¬ 
κεντρωμένων Υπηρεσιών του Υπουργείου Οικονομικών. 

2. Κατά τα λοιπά ισχύει η απόφασή μας αριθ. 1092170/1378/ 
0006/15.10.1991 (Β’ 846 και 952). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Ιανουάριου 1992 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

-♦- 

Αριθ. Α,Π, Α12/Φ34/854 (2) 

Δημιουργία ειδικού λογαριασμού Δημοσίων Επενδύσεων στην Τράπεζα 

της Ελλάδος με τίτλο «Μέρισμα του Δημοσίου από τα κέρδη της 

Εταιρείας «ΕΛΛΗΝΙΚΕΣ ΑΛΥΚΕΣ Α.Ε.». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

α. Τις διατάξεις του άρθρου 1 του Διατάγματος της 20.1.1932 περί 
«Διαχείρισης Νομικών Προσώπων από την Τράπεζα της Ελλάδος». 

β. Τις διατάξεις του άρθρου 29 του Ν. 1822/1988 «Σύσταση Εται¬ 
ρίας εκμετάλλευσης αλυκών και άλλες διατάξεις». 

γ. Την κοινή απόφαση του Πρωθυπουργού και Υπουργού Βιομηχα¬ 
νίας, Ενέργειας και Τεχνολογίας με αριθ. Υ1547/26.9.1991 (ΦΕΚ 
789 Β'/30.9·1991) «Ανάθεση αρμοδιοτήτων στον Υφυπουργό Βιομη¬ 
χανίας, Ενέργειας και Τεχνολογίας». 

δ. Την κοινή απόφαση του Πρωθυπουργού και του Υπουργού Οικο¬ 
νομικών με αριθ. Υ.1489/1076692/1224/00064/23.8.1991 
«Ανάθεση αρμοδιοτήτων στον Υφυπουργό Οικονομικών», αποφασί¬ 
ζουμε: 

1. Δημιουργείται στην Τράπεζα της Ελλάδος ειδικός λογαριασμός 
εσόδου Δημοσίων Επενδύσεων με τίτλο «ειδικός λογαριασμός μερίσμα¬ 
τος του Δημοσίου από τα κέρδη της Εταιρίας «ΕΛΛΗΝΙΚΕΣ ΑΛΥΚΕΣ 
Α.Ε.». 

2. Ο λογαριασμός αυτός θα τηρείται στο Κεντρικό. Κατάστημα της 
Τράπεζας της Ελλάδος, θα χρηματοδοτείται με το μέρισμα του Δημο¬ 
σίου από τα ετήσια καθαρά κέρδη της Εταιρείας «ΕΛΛΗΝΙΚΕΣ ΑΛΥ¬ 
ΚΕΣ Α.Ε.» και θα χρησιμοποιείται για την χρηματοδότηση του Προ¬ 
γράμματος Δημοσίων Επενδύσεων. 

3. Η απόδοση του παραπάνω εσόδου στον προϋπολογισμό Δ.Ε. θα 
ενεργείται με την ίδια διαδικασία που ισχύει και για τους λοιπούς λογα¬ 
ριασμούς της κατηγορίας αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 8 Ιανουάριου 1992 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜΗΧΑΝΙΑΣ, ΕΝΕΡΓΕΙΑΣ 

ΚΑΙ ΤΕΧΝΟΛΟΓΙΑΣ 

Κ. ΓΙΑΤΡΑΚΟΣ Β. ΜΑΝΤΖΩΡΗΣ 

- ♦- 

Αριθ. Α7/Β/Φ6.1.164/845/22 (3) 

Κήρυξη περιοχής ερευνητέας από το Δημόσιο στο Νομό Καβάλας. 

Ο ΥΦΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του ΝΔ 4433/64 και ειδικότερα τα άρθρα 1 και 2 
αυτού, όπως τροποποιήθηκε με το άρθρο 1 του Ν. 273/76. 

2. Το έγγραφο ΙΓΜΕ με αριθ. 76/30.12.1991, με το οποίο προτεί- 
νεται η κήρυξη περιοχής ερευνητέας από το Δημόσιο στον Νομό Καβά¬ 
λας. 

3. Την υπ’ αρ. Υ 1547/91 κοινή απόφαση Πρωθυπουργού και Υπ. 
Β.Ε.Τ., 

4. Την υπ’ αρ. Δ15/Φ19/13291/3.5.91 απόφαση Υπουργού Βιο- 
μηχανίας Ενέργειας και Τεχνολογίας, αποφασίζουμε: 

Ορίζουμε ερευνητέα από το Δημόσιο, σύμφωνα με τις διατάξεις του 
ΝΔ 4433/64, περιοχή του Ανατολικού Παγγαίου στο Νομό Καβάλας 


εμβαδού 55.500 στρεμμάτων με τα ακόλουθα όρια: 

(1) ΤΣΑ X = + 14.000 Ψ = + 19.500 

(2) ΤΣΒ X = + 21.000 Ψ = + 21.600 

(3) ΤΣΓ X = + 21.000 Ψ = + 16.500 

(4) ΤΣΔ X = + 7.600 Ψ = + 12.200 

(5) ΤΣΕ X = + 6.300 Ψ — + 11.500 και στο αρχικό 

(6) ΤΣΑ X = + 14.000 Ψ = + 19.500 

Οι αζιμουθιακές συντεταγμένες έχουν εξαρτηθεί από το Εθνικό Τρι¬ 
γωνομετρικό Δίκτυο και αναφέρονται στο Κ.Φ.Χ. ΡΟΔΟΛΙΒΟΣ κλίμα- 
κος 1:100.000 με Ε = 40° 45 Ιιβι Μ = 0° 15. 

2. Αναστέλλουμε την ισχύ των διατάξεων του Μεταλλευτικού Κώ¬ 
δικα που αφορούν στην υποβολή προς τον αρμόδιο Νομάρχη αιτήσεων 
για χορήγηση αδειών μεταλλευτικών ερευνών στην περιοχή αυτή, για 
τρία χρόνια από την ημερομηνία δημοσίευσης της απόφασης αυτής στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κοινοποιηθεί όπου απαιτείται (ΝΔ 4433/64 αρθ. 1, παρ. 3). 

Αθήνα, 13 Ιανουάριου 1992 
Με εντολή Υπουργού 
Ο Γενικός Διευθυντής Φυσικού Πλούτου 
Γ. ΒΑΣΙΛΗΑΣ 

-♦- 

Αριθ. 21789 (4) 

Διορισμός μελών Διοικητικού Συμβουλίου της Επιχείρησης Αστικών 

Συγκοινωνιών (Ε.Α.Σ.). 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 16 του Ν. 588/1977 «Περί οργανώ- 
σεως των Αστικών Συγκοινωνιών Πρωτευούσης και άλλων τινών δια¬ 
τάξεων» (Α/148). 

2. Την με αριθμό 19015/20.12.1988 απόφασή μας «Διορισμός με¬ 
λών του Διοικητικού Συμβουλίου της Ε.Α.Σ.» (6/921), όπως αυτή τρο¬ 
ποποιήθηκε με τις με αριθμό 19738/2.8.1989 (Β/571), 20265/ 
25.4.1990 (Β/290) και 20762/3.12.1990 (Β/762) όμοιες. 

3. Το με αριθμό πρωτοκόλλου 31/15.1.1992 έγγραφο της Τοπικής 
Ένωσης Δήμων και Κοινοτήτων Νομού Αττικής. 

4. Το γεγονός ότι η τριετής θητεία των μελών του Διοικητικού Συμ¬ 
βουλίου της Ε.Α.Σ. έληξε, αποφασίζουμε: 

1. Διορίζουμε ως μέλη του Διοικητικού Συμβουλίου της Ε.Α.Σ. τους: 

α) Σπυρίδωνα Βασιλόπουλο του Αθανασίου, διπλωματούχο Πολιτικό 
Μηχανικό. 

β) Αναστάσιο Κεφαλά του Νικολάου, Δικηγόρο. 

γ) Ηλία Μάρη του Παναγιώτου, πτυχιούχο Π.Α.Σ.Π.Ε. 

δ) Ιωάννη Μασταγκάκη του Γεωργίου, Αντιστράτηγο Ε.Α. 

ε) Αριστείδη Ντάντο του θεοδώρου, πτυχιούχο Φυσικομαθηματικό - 
Φυσικομαθηματικής Σχολής Πανεπιστημίου Αθηνών - Συγκοινωνιο- 
λόγο. 

στ) Παναγιώτη Παπαπαναγιώτου του Ιωάννη, διπλωματούχο Μη¬ 
χανολόγο Μηχανικό. 

ζ) Χρήστο Ράπτη του Γεωργίου, διπλωματούχο Πολιτικό Μηχανικό. 

η) Αθανάσιο Μπαρτσώκα, Δήμαρχο Καισαριανής, ως εκπρόσωπο 
της Τ.Ε.Δ.Κ.Ν.Α. με αναπληρωτή του το Γεώργιο Μαστοράκο Δή¬ 
μαρχο Ηρακλείου - Αττικής. 

2. Από τα παραπάνω μέλη του Διοικητικού Συμβουλίου ο Παναγιώ¬ 
της Παπαπαναγιώτου του Ιωάννου και ο Χρήστος Ράπτης του Γεωρ¬ 
γίου θα είναι μονίμου απασχολήσεως. 

3. Ορίζουμε ως Κυβερνητικό εκπρόσωπο στο Δ.Σ. της Ε.Α.Σ. τον 
Νικόλαο Δημαγκίκα του Δημητρίου Γ ενικό Διευθυντή Διοικητικής Υπο¬ 
στήριξης του Υπουργείου Μεταφορών και Επικοινωνιών και αναπλη¬ 
ρωτή του την Ευαγγελία Τσάγκα του Ιωάννη Υπάλληλο με βαθμό Α' 
του ίδιου Υπουργείου. 

4. Η θητεία των διοριζομένων με την απόφαση αυτή μελών του Διοι- 

χητιχού Συμβουλίου είναι τριετής, αρχίζει σήμερα 20 Ιανουάριου 1992 
χαι λήγει την 19 Ιανουάριου 1995. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Ιανουάριου 1992 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στη Καθιέρωση διανεμητικού λογαριασμού στον Δικηγορικό Σύλ¬ 
λογο Ρόδου, που δημοσιεύτηκε στο ΦΕΚ 999/9.12.91 (τ.Β’) επιφέρε- 
ται η πιο κάτω διόρθωση: στο άρθρο 6 μεταξύ των λέξεων εφόσον - έκα¬ 
μαν προστίθεται η λέξη «δεν» που εκ παραδρομής παρολείφθηκε. 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




